סיון בלוך

סיון בלוך (נולד בשנת 1985) הוא קצין בצה"ל בדרגת אלוף-משנה, המשמש מפקד המרכז לאימונים טקטיים במל"י. קודם לכן שימש מפקד עוצבת חירם, מפקד בא"ח גולני ומפקד גדוד 12.

ביוגרפיה 
בלוך גדל בחשמונאים. למד בישיבת בני עקיבא נחלים. התגייס לצה"ל בשנת 2004, שובץ בחטיבת גולני והתקבל ליחידת אגוז. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבת גולני ומונה למפקד מחלקה בגדוד 13, אותה הוביל בין היתר במלחמת לבנון השנייה. בהמשך שימש כסגן מפקד פלוגה בגדוד 13. בשנת 2008 מונה למפקד פלוגה בגדוד 13. הפלוגה בפיקודו הייתה הראשונה בחטיבה בקליטת והפעלת נגמ"ש הנמר. לאחר מכן מונה למפקד פלגה ביחידת אגוז. בהמשך שירת כסגן מפקד גדוד 51 בין השנים 2014–2015, בין היתר במבצע צוק איתן. לאחר מכן מונה למפקד מחזור בבא"ח גולני בין השנים 2015–2016.

ביולי 2016 הועלה לדרגת סא"ל ומונה למפקד גדוד 12, והוביל אותו בין היתר בעימותים בגבול ישראל–רצועת עזה, בתפקיד זה שירת עד יולי 2018. ביולי 2018 מונה למפקד בא"ח גולני, תפקיד אותו מילא עד 10 בספטמבר 2020. לאחר מכן יצא ללימודים. ב-2 באוגוסט 2021 הועלה לדרגת אל"ם ומונה למפקד עוצבת חירם, ושימש בתפקיד עד 13 באוגוסט 2023. בשנת 2023 מונה למפקד המרכז לאימונים טקטיים במל"י.

חיים אישים 
בלוך נשוי ואב לארבעה. בעל תואר ראשון בלימודי המזרח התיכון מאוניברסיטת אריאל, ותואר שני בניהול מערכות חינוך מהמכללה האקדמית הרצוג.

קישורים חיצוניים

הערות שוליים 

מפקדי גדודים בחטיבת גולני
מפקדי עוצבת חירם
מפקדי המרכז לאימונים טקטיים
אלופי-משנה בצה"ל
בוגרי ישיבת נחלים
בוגרי אוניברסיטת אריאל
בוגרי המכללה האקדמית הרצוג
ישראלים שנולדו ב-1985